លោកហ៊ុន សែនគ្រោងទស្សន កិច្ចតំបន់ជម្លោះព្រំដែន ក្បែរប្រាសាទព្រះវិហារ
ដំណើរទស្សនកិច្ចរបស់លោកនាយករដ្ឋមន្ត្រីហ៊ុន សែនទៅកាន់តំបន់ជម្លោះ ព្រំដែននៅក្បែរប្រាសាទព្រះវិហារ  បានផ្តល់ការគាំទ្រផ្នែកសីលធម៌ដល់ កងទ័ពក្ន
ដើម្បីស្តាប់ព័ត៌មាននេះ លោកនាយករដ្ឋមន្ត្រី ហ៊ុន សែន នឹងធ្វើទស្សនកិច្ចដ៏កម្រមួយទៅកាន់តំបន់ ជម្លោះព្រំដែននៅក្បែរប្រាសាទព្រះវិហារនៅថ្ងៃសៅរ៏នេះ ដើម្បីបង្ហាញការគាំទ្រ ចំពោះកងទ័ព ដែលបានបោះទីតាំងបន្ទាយនៅទីនោះ និងគូសបញ្ជាក់អំពី របៀបវារៈនយោបាយ និង សន្តិសុខ ក្នុងការប្រឈមមុខនឹងការឈ្លានពាន របស់ប្រទេសថៃ។ ប្រទេសកម្ពុជានិងប្រទេសថៃបានអះអាងថា វត្តកែវសិក្ខាគីរីស្វារៈ និងដីទំហំ ៤,៦គីឡូម៉ែត្រការ៉េនៅក្បែរប្រាសាទព្រះវិហារ ដែលកងទ័ពនៃប្រទេសទាំង២ បានប្រមូលផ្តុំតាំងពីខែកក្កដា ឆ្នាំ២០០៨ ជាកម្មសិទ្ធិរបស់ខ្លួនរៀងៗខ្លួន។ ការប្រឈមមុខដាក់គ្នាដោយកម្លាំងយោធានៅតាមបណ្តោយព្រំដែនបានវ៉ាយ ប្រយុទ្ធគ្នាជាច្រើនលើកក្នុងរយៈពេល១៩ខែកន្លងមកនេះដែលបានសម្លាប់កង ទ័ពយ៉ាងតិចចំនួន៧នាក់។ លោកឧត្តមសេនីយ៍ ឈុំ សុជាតិ អ្នកនាំពាក្យក្រសួងការពារជាតិ បានថ្លែងប្រាប់ VOAថា លោកនាយករដ្ឋមន្ត្រីហ៊ុន សែននឹងទៅសួរសុខទុក្ខកងពលធំលេខ៣ របស់លោកឧត្តមសេនីយ៍ទោ ស្រី ឌឹកប្រចាំនៅតំបន់ជម្លោះព្រំដែនក្បែរប្រាសាទ ព្រះវិហារនៅថ្ងៃទីមួយ និងបន្ទាប់មកកងទ័ព ប៉ូលិស និង ប្រជាពលរដ្ឋនៅតាម បណ្តោយព្រំដែនកម្ពុជា-ថៃ ជាពិសេសក្នុងយោធភូមិភាគទី៤។ «ការចុះសួរសុខទុក្ខរបស់សម្តេច តេជោ នាយករដ្ឋមន្ត្រីនៃរាជរដ្ឋាភិបាលកម្ពុជា ចំពោះកងទ័ពនៅតាមបណ្តោយព្រំដែនកម្ពុជា-ថៃនេះ ជាកាយវិការលើកទឹកចិត្ត មួយដ៏ខ្ពង់ខ្ពស់ ហើយជាមហាកិត្តិយសមួយធំណាស់ចំពោះកងយោធពលខេមរ ភូមិន្ទ កងកម្លាំងប៉ូលិសការពារព្រំដែននិងរដ្ឋទាំងអស់នៅតាមបណ្តោយព្រំដែន ដែលធ្វើឱ្យកងយោធពលខេមរភូមិន្ទមានការប្តេជ្ញាចិត្តខ្ពស់ក្នុងការប្រឹងប្រែងការ ពារមាតុភូមិ បូរណៈភាពទឹកដីនិងខ្សែបន្ទាត់ព្រំដែនឱ្យបានសន្តិសុខ ល្អ ប្រឆាំង នឹងការឈ្លានពានរបស់បរទេស»។ លោកនាយករដ្ឋមន្ត្រីគ្រោងធ្វើទស្សនកិច្ចរយៈពេល៤ថ្ងៃ ជាលើកទី១ ទៅកាន់ តំបន់ជម្លោះព្រំដែនក្បែរប្រាសាទព្រះវិហារ ចាប់តាំងពីប្រទេសថៃបានឈ្លាន- ពានកម្ពុជានៅក្នុងខែកក្កដាឆ្នាំ២០០៨ បន្ទាប់ពីប្រាសាទព្រះវិហារត្រូវបានចុះ នៅក្នុងបញ្ជីបេតិកភ័ណ្ឌពិភពលោករបស់អង្គការ Unesco។ ក្រុមមន្ត្រីកម្ពុជាបាននិយាយថា គោលដៅដ៏សំខាន់សម្រាប់ទស្សនកិច្ចរបស់ លោកនាយករដ្ឋមន្ត្រី ហ៊ុន សែន គឺសម្ពោធភូមិធម្មជាតិ បន្ទាយកងយោធពល ខេមរភូមិន្ទថ្មីនិងការលើកកម្ពស់សីលធម៌របស់កងទ័ពកម្ពុជានៅតាមបណ្តោយ ព្រំដែន។ លោកឧត្តមសេនីយ៍ ឈុំ សុជាតិ បានបញ្ជាក់ថា វត្តមានរបស់លោកនាយករដ្ឋ មន្ត្រីហ៊ុន សែននៅតំបន់ជម្លោះព្រំដែនក្បែរប្រាសាទព្រះវិហារនេះគឺជាការលើក ទឹកចិត្ត ការពង្រឹងសន្តិសុខ និងសុវត្ថិភាពនៅតាមបណ្តោយព្រំដែន។ ទំនាក់ទំនងការទូតរវាងប្រទេសកម្ពុជានិងប្រទេសថៃ បានធ្លាក់ចុះដល់កម្រិត ធ្ងន់ធ្ងរបំផុត បន្ទាប់ពីការតែងតាំងអតីតនាយករដ្ឋមន្ត្រីថៃ ឱ្យធ្វើជាទីប្រឹក្សា សេដ្ឋកិច្ចរបស់រដ្ឋាភិបាលកម្ពុជា។ ដំណើរទស្សនកិច្ចរបស់លោកនាយករដ្ឋមន្ត្រីហ៊ុន សែន គ្រោងធ្វើឡើងខណៈ ដែលប្រទេសថៃ ប្រឈមមុខនឹងអស្ថេរភាពនយោបាយកាន់តែខ្លាំងឡើងដោយ ក្រុមចលនាអាវក្រហមគាំទ្រលោកអតីតនាយករដ្ឋមន្ត្រីថៃThaksin Shinawa- tra បានប្រមូលផ្តុំគ្នានៅមុខបន្ទាយកងទ័ពសំខាន់ៗនៅទូទាំងប្រទេសថៃកាល ពីថ្ងៃព្រហស្បតិ៍ ដើម្បីបង្ហាញពីជំហររបស់ពួកគេប្រឆាំងនឹងរដ្ឋប្រហារ ដែលពួក គេនិយាយថា នឹងកើតឡើងនូវគំនិតប្រែក្លាយចលនាអាវក្រហមទៅកងទ័ពប្រ- ជាជន និងដីការបស់តុលាការកំពូលអំពីការរឹបអូសប្រាក់ចំនួន៧៦កោដិបាត របស់លោកអតីតនាយករដ្ឋមន្ត្រីថៃThaksin នៅថ្ងៃទី២៦ ខែកុម្ភៈនេះ។ កាសែតThe Nationបានរាយការណ៍ថា កងទ័ពកម្ពុជានិងថៃបានជួបប្រជុំនៅ ថ្ងៃសុក្រនេះ ដើម្បីរៀបចំដំណើរទស្សនកិច្ចរបស់លោកនាយករដ្ឋមន្ត្រីហ៊ុនសែន តាមបណ្តោយព្រំដែន ហើយរដ្ឋាភិបាលទីក្រុងបាងកកបានចាត់តាំងលោកឧត្តម សេនីយ៍ Weewalit Chornsamrit មេបញ្ជាការយោធភូមិភាគទី២របស់ប្រទេស ថៃឱ្យមកទទួលស្វាគមន៍លោកនាយករដ្ឋមន្ត្រីហ៊ុន សែន។ លោកឧត្តមសេនីយ៍ឈុំ សុជាតិបានថ្លែងថា លោកមិនទាន់បានទទួលដំណឹង នេះនៅឡើយទេ ប៉ុន្តែកងទ័ពនៃប្រទេសទាំងពីរជួបពិភាក្សាគ្នាជាធម្មតា។ ពីទីក្រុងភ្នំពេញ ខ្ញុំ ជន សក្តា VOA សម្លេង ស.រ.អា. ។